THAI จัดการบรรยายพิเศษ โครงการ “การบินไทยคุณธรรม”
THAI จัดการบรรยายพิเศษ โครงการ "การบินไทยคุณธรรม" ณ สำนักงานใหญ่ การบินไทยฯ
24 มิ.ย. 2562

ศาสตราจารย์เกียรติคุณ นายแพทย์ เกษม วัฒนชัย องคมนตรี และ นายปราโมทย์ โชติมงคล อดีตประธานผู้ตรวจการแผ่นดิน ให้เกียรติบรรยายพิเศษ โครงการ “การบินไทยคุณธรรม” การพัฒนาองค์กรคุณธรรมและปัจจัยสู่ความสำเร็จ โดยมี นายเอกนิติ นิติทัณฑ์ประภาศ ประธานกรรมการ บริษัท การบินไทย จำกัด (มหาชน) หรือ THAI พร้อมด้วย นายสุเมธ ดำรงชัยธรรม กรรมการผู้อำนวยการใหญ่ คณะกรรมการ ฝ่ายบริหาร บริษัท การบินไทยฯ ร่วมให้การต้อนรับ ณ สำนักงานใหญ่ การบินไทยฯ
อนึ่ง บริษัท การบินไทยฯ ได้เริ่มดำเนินโครงการ “การบินไทยคุณธรรม” อย่างเป็นรูปธรรมและปฏิบัติได้จริง โดยการจัดบรรยายพิเศษครั้งนี้ให้แก่พนักงาน เพื่อสร้างการตระหนักรู้และจุดประกายความคิดให้แก่พนักงานบริษัทฯ ในการเข้ามามีส่วนร่วม และพร้อมใจกันขับเคลื่อนการบินไทยสู่การเป็นองค์กรคุณธรรม รวมทั้งสนับสนุนให้พนักงานมีทัศนคติที่ดี พูดดี ทำดี เพื่อประโยชน์ขององค์กร อันจะนำไปสู่การพัฒนาบุคลากรให้มีคุณธรรมจริยธรรมและเสริมสร้างองค์กรให้เข้มแข็งอย่างยั่งยืน